समग्र चिकित्सा क्षेत्रको विकृति र स्वस्थ समाजको निर्माणको लागि पहलकदमी बन्न सक्ने चिकित्सा शिक्षा विधेयक आखिरमा संसदमा पेस हुन किन ढिलाइ भइरहेको होला ? आखिर हाम्रा सांसदहरु भोट माग्न आउँदा आफ्ना घोषणापत्रमा गुणस्तरीय चिकित्सा शिक्षा र स्वास्थ्यको विषय पनि लिएर आएका थिए। के सांसदमा निर्वाचित भएपछि तिनको एजेण्डा बद्लिएको हो त ? अनि निर्वाचत भएका सांसदहरुले राज्यको ढुकुटीबाट आफ्नो स्वास्थ्य उपचारको लागि राज्यकोषको दुरुपयोग गरी देशबाहिर जाने प्रवृत्ति कहिलेसम्म रहने ? के सरकारी अस्पतालहरु आमनागरिकहरुका लागि मात्र हुन् ? यदि होइनन् भने तिनको सेवा विस्तार गरिनुका साथै स्तरोन्नति गरी सबैको उपचारको साझा थलो बनाइनु जरुरी छ। र, यी प्रश्नहरु आम नागरिकहरुले आफ्ना सांसदहरुलाई सोध्नुपर्ने बेला आएको छ।
